Diari Oficial de la Generalitat Valenciana


Sumari del DOGV 6287, del 11-06-2010 (2010/6469)

Bases i convocatòria per a la provisió de dos places d'ajudant d'oficis vacants
-------------------------------------------------------------------------------

### Dades del document

Número de DOGV
:   6287

Data del DOGV
:   11-06-2010

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2010/6469


Data del document
:   28-05-2010

Organisme emissor
:   Ajuntament d'Agost

Tipus de document
:   Anunci

Descriptors 

:   * Agost
    * concurs administratiu

Bases i convocatòria per a la provisió de dos places d'ajudant d'oficis vacants [2010/6469]  
1. Objecte de la convocatòria  
És objecte de la present convocatòria la provisió en propietat, per mitjà del sistema de concurs oposició lliure, de dos places d'ajudant d'oficis pertanyents a l'oferta d'ocupació pública de l'any 2010, les tasques de la qual seran les pròpies del lloc d'ajudant d'oficis, d'acord amb la relació de llocs de treball vigent de l'Ajuntament d'Agost. Les funcions a realitzar seran les pròpies dels oficis de jardineria, obra, electricitat, pintura, llanterneria i enterrador.  
La provisió es realitzarà per mitjà de relació laboral fixa a jornada completa o parcial prestant els servicis en horari continu o partit segons la necessitat del lloc. En cas d'iniciar-se la relació laboral a jornada parcial, posteriorment, si les necessitats ho requeriren, podria ampliar-se a jornada completa.  
La plaça està enquadrada en el grup agrupacions professionals (antic grup E) dotada amb el sou corresponent d'acord amb els acords municipals.  
2. Requisits dels aspirants  
Per a ser admesos a la realització de les proves selectives els aspirants hauran de reunir els requisits o les condicions següents:  
a) Ser espanyol o natural d'un altre estat de la Unió Europea així com els seus cònjuges, que no estiguen separats de fet i els seus descendents o els descendents del seu cònjuge, sempre que no estiguen separats de fet, siguen menors de 21 anys o majors de la dita edat dependents. També podran accedir les persones incloses en l'àmbit d'aplicació dels tractats internacionals celebrats per la Unió Europea i ratificats per Espanya, en els quals s'aplique la lliure circulació de treballadors i els estrangers amb residència legal a Espanya.  
b) Posseir la capacitat funcional per a l'exercici de les tasques.  
c) Tindre complits els 16 anys d'edat i no excedir l'edat màxima prevista per a la jubilació forçosa (65 anys).  
d) Estar en possessió del permís de conduir tipus B.  
e) No haver sigut separat per mitjà d'expedient disciplinari del servici de qualsevol de les administracions públiques o dels òrgans constitucionals o estatutaris de les comunitats autònomes, ni trobar-se en inhabilitació absoluta o especial per a ocupacions o càrrecs públics per resolució judicial, per a l'accés al cos o escala de funcionari, o per a exercir funcions semblants a què exercien en el cas de personal laboral, en el que haguera sigut separat o inhabilitat. En el cas de ser nacional d'un altre estat, no trobar-se inhabilitat o en situació equivalent ni haver sigut sotmés a sanció disciplinària o equivalent ni haver sigut sotmés a sanció disciplinària o equivalent que impedisca, en el seu estat, en els mateixos termes l'accés a l'ocupació pública.  
f) Estar en possessió del certificat d'escolaritat o equivalent.  
Els requisits anteriors hauran de complir-se pels aspirants al moment d'acabar el termini de presentació d'instàncies.  
3. Presentació d'instàncies  
Les instàncies per a sol·licitar prendre part en la proves selectives, en les quals els aspirants hauran de manifestar que reunixen totes i cada una de les condicions exigides, es dirigiran l'alcalde president de l'Ajuntament d'Agost, d'acord amb el model annex II a les presents bases, i es presentaran en el Registre General de l'Ajuntament d'Agost, en el termini de 20 dies naturals, comptadors a partir de l'endemà en què aparega l'anunci de convocatòria en el Butlletí Oficial de l'Estat, en horari de 07.45 a 14.45 hores. Amb caràcter previ, es publicaran les bases en el Butlletí Oficial de la Província d'Alacant i en el Diari Oficial de la Comunitat Valenciana. També podran presentar-se en les altres formes que es determinen en l'article 38. 4 de la Llei 30/1992 del Règim Jurídic de la les Administracions Públiques i del Procediment Administratiu Comú.  
A la instància s'adjuntarà com a documentació:  
- Fotocòpia compulsada del document nacional d'identitat.  
- Documentació, original o compulsada, acreditativa dels mèrits al·legats per a la fase de concurs.  
En les instàncies, els aspirants indicaran els mèrits que, d'acord amb la base sisena d'esta convocatòria, presenten per a obtindre valoració, i aportaran els documents acreditatius (originals o compulsats) dels mèrits que s'assenyalen. La falta d'acreditació de mèrits junt amb la instància no serà esmenable i en generarà, de forma automàtica, la no valoració.  
La resta d'anuncis que es generen en la present convocatòria i les seues proves es publicaran, únicament, al tauler d'anuncis de l'Ajuntament d'Agost.   
4. Admissió dels aspirants  
Acabat el termini de presentació d'instàncies, l'Alcaldia aprovarà la llista provisional d'aspirants admesos i exclosos, amb indicació de les causes d'exclusió.  
Dita llista es farà pública en el Butlletí Oficial de la Província d'Alacant, serà exposada al tauler d'anuncis de l'Ajuntament d'Agost, i es concedirà un termini de 10 dies comptadors des de l'endemà de la dita publicació en el Butlletí Oficial de la Província d'Alacant per a l'esmena dels possibles errors en les instàncies presentades.   
Conclòs el dit termini, es dictarà una nova resolució per l'Alcaldia que resoldrà les al·legacions i les esmenes de defectes que s'hagueren formulat i que aprovarà la llista definitiva d'aspirants admesos i exclosos, la designació dels membres integrants del tribunal, la data de constitució d'este i la data de començament de les proves selectives; convocarà, a este efecte, els aspirants. La dita resolució es farà pública en el Butlletí Oficial de la Província d'Alacant i al tauler d'anuncis de l'Ajuntament d'Agost.  
5. Tribunal qualificador  
El tribunal qualificador o òrgan a què correspondrà la realització del procés selectiu i proposta a l'òrgan competent municipal per a la contractació, de conformitat amb el que disposa l'article 60 de la Llei 7/2007, es determinarà de la manera següent:  
· President: un empleat públic designat per l'alcalde.  
· Vocals: dos empleats públics designats per l'alcalde i un designat per la Generalitat.  
· Secretari: el de la corporació o empleat públic en qui delegue.  
La designació dels membres de l'òrgan de selecció inclourà la dels respectius suplents i es farà pública en el tauler d'edictes de la corporació i en el Butlletí Oficial de la Província d'Alacant en la mateixa data en què s'anuncie el primer exercici de l'oposició. Tots ells actuaran sempre a títol individual, i no es podrà ostentar la pertinença a l'òrgan de selecció en representació o per compte de ningú.  
Els components de l'òrgan de selecció hauran d'abstindre's d'intervindre i els aspirants podran recusar-los, quan concorregueren les circumstàncies previstes en l'article 28 de la Llei 30/1992, i la resta de normes relatives a la possibilitat de formar part dels òrgans de selecció.   
L'òrgan de selecció no podrà constituir-se ni actuar sense l'assistència de més de la mitat dels seus membres, i està facultat per a resoldre les qüestions que pogueren suscitar-se en el desenvolupament del concurs oposició, i per a adoptar els acords necessaris per al degut orde d'aquest en tot el no previst en estes bases.  
En tot cas, l'òrgan de selecció podrà ser assistit, si així ho estima oportú, d'algun professional especialista de qualssevol àmbits que tinguen relació amb la matèria objecte o naturalesa de la proves.  
6. Procediment de selecció  
El procediment de selecció s'efectuarà per mitjà del sistema de concurs oposició lliure.  
a) Primer exercici. De caràcter obligatori i eliminatori.  
Consistirà en la realització d'una prova de coneixements teòrics referida als continguts del temari de l'annex I (temes 1 al 4), a través de la contestació a un qüestionari de 40 preguntes.  
Cada pregunta formulada tindrà quatre possibles respostes de què únicament una serà la correcta. Cada pregunta contestada de forma incorrecta serà objecte de penalització segons el criteri següent:  
A les preguntes contestades de forma correcta se li restarà la resultant de dividir les preguntes contestades erròniament entre tres.  
Les preguntes no contestades no seran objecte de penalització. La duració d'este exercici serà en temps màxim d'una hora.  
Este exercici es qualificarà de 0 a 10 punts, i seran eliminats els aspirants que no aconseguisquen una puntuació mínima de 5 punts.  
b) Segon exercici. De caràcter obligatori i eliminatori.  
Consistirà en la realització d'una prova de coneixements teòrics referida als continguts del temari de l'annex I (temes 5 al 10), a través de la contestació a un qüestionari de 40 preguntes.  
Cada pregunta formulada tindrà quatre possibles respostes de què únicament una serà la correcta. Cada pregunta contestada de forma incorrecta serà objecte de penalització segons el criteri següent:  
A les preguntes contestades de forma correcta se li restarà la resultant de dividir les preguntes contestades erròniament entre tres.  
Les preguntes no contestades no seran objecte de penalització. La duració d'este exercici serà en temps màxim d'una hora.  
Este exercici es qualificarà de 0 a 10 punts, sent eliminats els aspirants que no aconseguisquen una puntuació mínima de 5 punts.  
c) Tercer exercici. De caràcter obligatori i eliminatori.  
Consistirà a resoldre un o més supòsits pràctics o proves pràctiques, que podrà constar de diversos apartats proposats pel tribunal. El contingut d'este exercici estarà dirigit a apreciar la capacitat dels aspirants per a dur a terme les tasques pròpies del lloc a cobrir.  
En el supòsit pràctic, es valorarà el rigor analític, el coneixement teòric de les matèries desenvolupades, la capacitat de síntesi, així com les conclusions exposades, la claredat d'idees i la correcció de l'expressió escrita. Si es tracta de prova pràctica, es valorarà el grau de perfecció i destresa demostrat en la seua realització i el coneixement de les funcions a exercir.  
El temps per a la realització d'estos exercicis s'establirà pel tribunal, serà eliminatori i es qualificarà de 0 a 10 punts; serà necessari obtindre, almenys, 5 punts en cada supòsit o prova de què es realitzen per a superar-lo i passar a la fase de valoració de mèrits.  
d) Quart exercici. Valencià.  
Exercici obligatori no eliminatori, qualificable de 0 a 1,5 punts. Demostrar, per mitjà d'una prova oral, un coneixement de valencià d'un nivell semblant a l'exigit per la Junta Qualificadora de Coneixements de Valencià per a l'expedició del certificat elemental.  
Fase de concurs  
La fase de concurs consistirà en la valoració dels mèrits següents:  
· Experiència laboral (fins a un màxim de 3 punts en total):  
- Per haver prestat servicis per mitjà de contracte o nomenament en qualsevol administració pública exercint funcions anàlogues a les de la plaça convocada: 0,10 punts per cada mes complet o període de 30 dies (inclús si la suma deriva de distints contractes o períodes).  
La puntuació assignada s'entendrà quan el contracte o nomenament ho siga a jornada completa. En qualsevol altre cas, si el contracte és a temps parcial, s'aplicarà a tal puntuació la part proporcional equivalent al percentatge de la jornada.  
Els mèrits sobre l'experiència laboral hauran d'acreditar-se amb el certificat de servicis prestats, expedit per òrgan competent, amb expressió del lloc de treball exercit, període de prestació de servicis i si s'exercix a jornada parcial o completa. En el cas de temps parcial, hauria d'indicar-se el percentatge de la jornada realitzada.  
L'ordre d'actuació dels aspirants, en els exercicis que no puguen realitzar-se conjuntament, s'iniciarà alfabèticament i es prendrà en consideració, a este efecte, l'ordre que disposa la resolució dictada a este efecte per la conselleria competent de la Generalitat Valenciana.  
7. Sistema de puntuació, puntuació total o definitiva i resolució d'empats  
La qualificació del tercer i quart exercici de la fase d'oposició s'adoptarà d'acord amb els criteris següents:  
1. S'eliminaran les puntuacions màxima i mínima que hagueren atorgat els membres de l'òrgan de selecció.  
2. Amb la resta de puntuacions s'obtindrà la nota mitjana, que s'entendrà com a nota de l'exercici.  
Les qualificacions de cada exercici seran exposades al tauler d'anuncis de l'Ajuntament, després de la realització de les proves i la seua correcció i, junt amb les notes, es procedirà a convocar els aspirants que hagen superat l'exercici per a la celebració del següent; s'indicarà el dia, l'hora i el lloc que a este efecte procedisca, i haurà de transcórrer un termini mínim de 72 hores.  
La puntuació total o definitiva del concurs oposició s'assignarà únicament i exclusiva per als aspirants que hagen superat els exercicis eliminatoris de la fase d'oposició.  
Tal puntuació total o definitiva quedarà determinada per la suma de les puntuacions obtingudes en la fase de concurs i en cada un dels exercicis de la fase d'oposició; esta serà fixada per orde de puntuació.  
En el cas que es produïra un empat en la puntuació final entre diversos aspirants, caldrà ajustar-se als criteris següents per a dirimir-ho:  
1. Es donarà preferència a l'aspirant que major puntuació va obtindre en els mèrits de la base sexta.  
2. Si persistira l'empat, es donarà preferència a l'aspirant que major puntuació va obtindre en el tercer exercici de la fase d'oposició.  
3. De produir-se l'empat, es resoldrà atenent la major puntuació en cada un dels exercicis fins que l'empat es desfaça, per este orde: segon, primer i quart.  
8. Relació d'aprovats i proposta del tribunal per al contracte laboral  
1. Concloses les proves selectives, el tribunal o òrgan de selecció publicarà al tauler d'anuncis de l'Ajuntament la relació d'aprovats per l'ordre de puntuació, la qual no podrà sobrepassar el nombre de places convocades, amb la proposta concreta de la persona seleccionada per a la contractació, que serà qui haguera obtingut la major puntuació.  
El tribunal elevarà a l'Alcaldia la proposta de contractació amb l'aspirant seleccionat i l'expedient per a l'ordenació dels tràmits següents a què es referixen estes bases.  
2. Igualment acompanyarà la llista d'espera elaborada per a futures vinculacions temporals a l'Ajuntament en este lloc (borsa d'ocupació) que quedarà determinada per l'ordre de puntuació dels aspirants que hagen superat tots els exercicis. A continuació s'inclouran, per ordre de puntuació, aquells que no hagen superat el tercer exercici.  
9. Presentació de documents i formalització del contracte  
En el termini màxim de 10 dies naturals, comptadors des de l'endemà de la publicació de la relació d'aprovats, l'aspirant proposat per al contracte presentarà a la Secretaria de l'Ajuntament els documents següents:  
- Fotocòpia compulsada del permís de conduir tipus B.  
- Una declaració responsable expressiva del compliment del requisit establit en la base 2.e.  
- Certificat mèdic de no patir malaltia o defecte físic que impedisca l'exercici de les funcions pròpies del lloc de treball.  
- Declaració de no exercir cap lloc o activitat en el sector públic ni activitat privada incompatible o subjecta a reconeixement de compatibilitat d'acord amb la Llei 53/1984 i que no percep pensió de jubilació o retir per drets passius o per qualsevol règim de Seguretat Social públic i obligatori. En el cas d'exercici de lloc de treball a temps parcial, este serà compatible amb la pensió de jubilació parcial.  
- Fotocòpia compulsada del certificat escolaritat o equivalent.  
Els qui dins del termini indicat i, excepte casos de força major, no presentaren la documentació o resultara d'esta que no reunixen alguna de les condicions exigides, no podran ser contractats, i quedaran anul·lades totes les seues actuacions, sense perjuí de les responsabilitats en què hagueren pogut incórrer per falsedat en la seua instància sol·licitant prendre part en les proves selectives.  
En este cas, i quan es produïsca renúncia del candidat proposat abans de la formalització del contracte, podrà proposar-se per a la contractació el següent aspirant amb més puntuació, i una vegada que aporte la documentació requerida, serà contractat.  
La contractació del treballador proposat pel tribunal correspondrà a l'Alcaldia.  
El contracte laboral determinarà un període de prova del treballador d'un mes.  
10. Creació de la borsa d'ocupació  
Els candidats que hagen superat almenys els dos primers exercicis formaran part de la borsa d'ocupació.  
Els candidats que integren la dita borsa d'ocupació no ostentaran cap dret subjectiu a la seua contractació, excepte en els casos en què siga necessari per a l'administració dur a terme la dita contractació.  
Els aspirants proposats, quan siguen cridats per a la seua contractació, hauran de presentar, en la secretaria de l'Ajuntament la documentació acreditativa de reunir tots els requisits assenyalats en les bases d'esta convocatòria.  
La llista resultant d'este procés es publicarà al tauler d'anuncis de l'Ajuntament. La renúncia a la cobertura o exercici del lloc oferit comportarà l'exclusió definitiva de la llista, llevat que no puga incorporar-se per justificar-ho així un certificat mèdic o per estar anomenat funcionari o contractat laboralment en una altra empresa.  
11. Llei reguladora de les proves selectives  
El sol fet de presentar la instància sol·licitant prendre part en les proves selectives, constituïx el sotmetiment exprés dels aspirants a les bases d'aquestes, que tenen la consideració de norma reguladora de la convocatòria.  
En el no previst en les presents bases caldrà ajustar-se al que disposa la Llei 7/2007, de 12 d'abril, de l'Estatut Bàsic de l'Empleat Públic, en la Llei 30/1984, de 2 d'agost, de Mesures per a la Reforma de la Funció Pública, en la Llei 7/1985, de 2 d'abril, reguladora de les Bases de Règim Local, en el Reial Decret Legislatiu 781/1986, de 18 d'abril, pel qual s'aprova el text refós de les disposicions legals vigents en matèria de règim local, en el text refós de la Llei de la Funció Pública Valenciana i en el Decret 33/1999, de 9 de març del Govern Valencià i demés normativa d'aplicació.  
Contra les bases presents es podran interposar els recursos que s'indiquen:  
- Recurs potestatiu de reposició davant de l'alcalde president en el termini d'un mes comptador des de l'endemà de la publicació de l'acord, i es fa saber que, contra allò que s'ha resolt en el dit recurs, podrà interposar-se recurs contenciós-administratiu en el termini de dos mesos davant del Jutjat Contenciós Administratiu d'Alacant. Transcorregut el termini d'un mes sense que es notifique la resolució del recurs de reposició, s'entendrà desestimat per silenci administratiu, i aleshores el termini per a interposar el recurs contenciós administratiu serà de sis mesos.  
- Així mateix podrà interposar-se directament recurs contenciós administratiu davant del Jutjat Contenciós Administratiu d'Alacant, en el termini de dos mesos, comptador des de l'endemà de la data de publicació de l'acord.  
- Així mateix podrà interposar-se qualsevol altre recurs que s'estime pertinent.  
ANNEX I  
Temari General  
1. La Constitució Espanyola de 1978: característiques. Els principis constitucionals i els valors superiors. Drets i deures fonamentals. La protecció dels drets. El Defensor del Poble. La reforma de la Constitució.   
2. L'organització territorial de l'Estat. Les comunitats autònomes. Organització i competències. Els estatuts d'autonomia.  
3. El municipi: concepte. Organització i competències del municipi. Òrgans de govern municipals.  
4. Normes bàsiques de seguretat i salut laboral.  
Temari Específic  
5. Funcions de jardineria. Estudi de les plantes. El sòl i les terres de cultiu. Els regs. Ferramentes i maquinàries.  
6. Funcions de llanterneria. Distribució d'aigua en habitatges. Elements de la xarxa de distribució i materials de les conduccions d'aigua. Condicions de la xarxa de subministrament d'aigua. Accessoris per al subministrament. Evacuació d'aigües. Ferramentes i equip de llanterner. Soldadures de tubs de coure i unió de tubs de PVC.  
7. Funcions d'obra. Materials, útils, ferramentes i maquinàries més empleades en la construcció. Coneixements tècnics per a l'ofici.  
8. Funcions d'electricitat. Nocions generals. Magnituds i aparells de mesura. Circuit elèctric. Materials elèctrics. Ferramentes i operacions bàsiques. Mesures de prevenció d'accidents.   
9. Funcions de pintura. Aglutinants, vehicles i pigments de la pintura. El color. Els materials. Ferramentes. Suport. Preparació i terminació dels suports amb els diferents tipus de pintura. Les tècniques de pintar.  
10. Funcions d'enterrador. Decret 39/2005, de 25 de febrer, del Consell de la Generalitat, pel que s'aprova el reglament pel qual es regulen les pràctiques de policia mortuòria en l'àmbit de la Comunitat Valenciana (DOCV de data 8 de març de 2005).  
ANNEX II  
Model d'instància per a participar en el procés selectiu,   
per mitjà de concurs-oposició lliure, per a la provisió  
en propietat de dos places d'ajudant d'oficis  
?, amb document nacional d'identitat número ... i domicili a ..., codi postal?., i número de telèfon ?, desitja prendre part en el procés selectiu per mitjà de concurs oposició lliure, convocat per a la provisió en propietat de dos places d'ajudant d'oficis.  
Manifesta:  
Primer. Que reunix totes i cada una de les condicions que exigixen les bases de la convocatòria per a participar en el procés selectiu.   
Segon. Que indica com a mèrits a valorar en la fase de concurs els següents: ...  
Tercer. Que s'acompanyen els documents següents:  
- Fotocòpia compulsada del document nacional d'identitat.  
- Documentació acreditativa dels mèrits al·legats per a la fase de concurs.  
Per la qual cosa, sol·licita:  
Ser admés/a al procés selectiu convocat.  
..., ... de ... de 2010  
Agost, 28 de maig de 2010.- L'alcalde: Antonio Pérez González.